ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660036453
ขอให้แก้ไขปัญหาการวางตั้งโต๊ะกีดขวางทางเข้าออกและการรวมกลุ่มกันนั่งดื่มแอลกอฮอล์ บริเวณร้านค้าจำหน่ายสินค้าเบ็ดเตล็ดและอาหารตามสั่ง เลขที่....ซอยรัชดาภิเษก 12 แขวงห้วยขวาง เขตห้วยขวาง กรุงเทพมหานคร จุดสังเกตเข้าไปในซอยรัชดาภิเษก 12 สุดซอยระยะทางประมาณ 1 กิโลเมตร จะพบป้ายอพาร์ทเม้นท์ "พร้อมศิริ" ซึ่งสุดซอยเป็นทางบังคับเลี้ยวขวา แต่ให้เลี้ยวซ้ายจะพบกับร้านค้าฯ อยู่ด้านขวามือ และข้างในซอยฯ จะมีคลอง โดยผู้ร้องแจ้งว่า ร้านค้าดังกล่าวเปิดให้บริการทุกวัน ตั้งแต่เวลาประมาณ 07.00-22.00 น. และจะมีการวางตั้งโต๊ะล้นออกมาบนถนนที่ใช้ในการเดินทางเข้าออก อพาร์ทเม้นท์ชื่อพร้อมศิริ ทำให้ประชาชนที่ใช้เส้นทางสัญจรเข้า-ออก อพาร์ทเม้นท์ฯ ไม่สะดวก และในช่วงเวลาประมาณ 16.00-17.00 น. จะมีบุคคลมารวมกลุ่มกันนั่งดื่มแอลกอฮอล์บริเวณร้านค้าดังกล่าว โดยผู้ร้องแจ้งว่า หากมีผู้หญิงเดินผ่านกลุ่มบุคคลเหล่านั้นจะมีการหยอกล้อ แซว หรือบางครั้งมีการฉุดดึงผู้หญิง ลักษณะเป็นกลุ่มอันธพาลกลุ่มค้ายา (ตามผู้ร้องแจ้ง) และก็ไม่มีใครกล้าเข้าไปยุ่ง ส่วนคนแถวนั้นก็ทำเป็นไม่สนใจเพราะเป็นลูกหลานของคนในซอยฯ และเห็นเป็นเรื่องปกติ (ตามผู้ร้องแจ้ง) จากการกระทำดังกล่าวผู้ร้องเห็นว่า เป็นการคุกคาม ทำให้ไม่มีความปลอดภัยและเกรงว่าจะได้รับอันตรายอีกด้วย ประสบปัญหามาเป็นระยะเวลาประมาณ 1-2 ปีแล้ว เบื้องต้นเคยแจ้งเรื่องไปยังสำนักงานเขตห้วยขวาง แต่ยังไม่มีการดำเนินการใดๆ จึงประสงค์ให้หน่วยงานที่เกี่ยวข้องลงพื้นที่ตรวจสอบและแก้ไขปัญหาความเดือดร้อนให้กับประชาชนต่อไป (ผู้ร้องประสงค์ให้ปกปิดชื่อ-นามสกุลและหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata